cyanic-selkie/wikianc huggingface dataset:
Black Hills
Flora og fauna
Biologien i Black Hills er kompleks. Mesteparten består av gullfuruskog, og dessutan ein type endemisk kvitgran (Picea glauca densata) som finst i dei kjølige og fuktige dalane i dei nordre delane. Merkeleg nok finst ikkje denne endemiske grana i dei fuktige Bear Lodge Mountains, som utgjer mesteparten av wyomingdelen av Black Hills. Store opne enger med rikt grasland finst spreidde rundt i fjella og spesielt i den vestre delen. På grunn av regnskuggen frå dei høgare områda er den sørlege delen dekt av ein tørr furusavanne som består av fjellmahogany (Cercocarpus) og rockymountaineiner (Juniperus scopulorum). Dyrelivet er både rikt og variert. Bekkene er kjente for aure, medan skogane er eit godt habitat for bison, kvithalehjort, mulhjort, prærieantilope, tjukkhornsau, fjelløve og mindre dyr som præriehund, gulmagemurmeldyr og amerikansk raudekorn. Biologisk sett er Black Hills ein møteplass for arter frå regionar aust, vest, nord og sørfrå. Fjella har likevel nokre endemiske arter, eit døme på det er kvitvengevinterjunko.
Brøggeritt
Brøggeritt er ein thoriumrik varietet av mineralet uraninitt. Det vart først funne på granittpegmatittar ved Moss og er skildra av den svensken kjemikaren Christian Wilhelm Blomstrand i 1884. Det er kalla opp etter professor Waldemar Christofer Brøgger, ein norsk geolog.
Markham Island
Markham Island er ei lita, men iaugefallande øy som ligg like utanfor Oscar Point nord i Terra Nova Bay i Victoria Land. Ho vart oppdaga i februar 1900 av den britiske antarktiskekspedisjonen (1898–1900) under C.E. Borchgrevink, som namngav ho etter sir Clements Markham.
Ross Canyon
Ross Canyon er ein undersjøisk canyon namngjeven i samband med Rosshavet. Namnet vart godkjend i juni 1988.
Ricker Canyon
Ricker Canyon er ein bratt, isfyllt canyon som går inn i nordskrenten av Buckeye Table mellom Darling Ridge og Schulthess Buttress i Ohio Range i Horlick Mountains. Han vart namngjeven av Advisory Committee on Antarctic Names (US-ACAN) etter John F. Ricker, ein geolog på Ohio State University-ekspedisjonen til Horlick Mountains i 1961-62.
Anna Ankas jul
Anna Ankas jul var eit svensk realityprogram som gjekk på TV 3, der fleire svenske TV-profilar flyttar til eit luksushotell i USA, kor dei skal feire jul saman med Anna Anka.
Muaither
Idrett
Idrettsklubben i Muaither er Muaither SC. Fotballaget til klubben spelar i qatarsk andredivisjon.
Nella Island
Nella Island er den nordlege av to små, klipperik øyar som ligg like utanfor nordvestkanten av Davis forlandsbre, utanfor nordkysten av Victoria Land. Ho vart namngjeven av ANARE (Australian National Antarctic Research Expeditions) etter M.V. «Nella Dan», eit av to ekspedisjonsskip nytta av ANARE i 1962 for å utforske området.
Hovudkvarteret til Etterretningstenesta
Hovudkvarteret til Etterretningstenesta i Noreg ligg ved Lutvann i Oslo med leiing, administrasjon, bearbeiding, analyse og rapportering. Grunnsteinen vart lagt i 1994 og bygget stod klart i 1998.
Loch Ruthven
Loch Ruthven er ein innsjø og eit reservat i Highland i Skottland. Det er den viktigaste hekkestaden i Storbritannia for horndykkarar og har den største populasjonen av denne arten i Europa. Desse sjeldne fuglane finn ein òg ved fleire andre innsjøar i området.
Loch Ruthven vart erklært ein Ramsarstad i 1992.
Anna Anka söker assistent
Anna Anka söker assistent (norsk: Anna Anka søker assistent) var eit svensk realityprogram som gjekk på TV 3 i 2010.
Antônio Carlos Jobim
Antônio Carlos «Tom» Jobim var ein brasiliansk komponist, arrangør, songar, pianist og gitarist.
João Gilberto gav i 1958 ut ein singel med Jobim sin song «Chega de Saudade», med tekst av Vinícius de Moraes. Den blei svært populær og markerte starten på bossa-nova-bølgja (bossa nova tyder «ny bølgje») som kulminerte mot slutten av 1960-talet. Den mest kjende av Jobin sine songar, og den sannsynlegvis mest internasjonalt utbreidde bossa-nova-songen i det heile, er «Garota de Ipanema» – betre kjend som «The Girl from Ipanema».
Liv
Forfedrane til Jobim kom frå Frankrike til Brasil på 1600-talet. Jobim blei fødd i Tijuca, men voks opp i Ipanema – begge er bydelar i Rio de Janeiro. Han lærte å spele gitar allereie i tidleg barnealder og piano frå han var tretten år. Pianolærer var Lúcia Branco, han blei rekna som den beste gitarlæraren i Rio på 1940-talet. Frå 1941 fekk Jobim undervisning frå Hans-Joachim Koellreutter som underviste andre brasilianske komponistar òg.
I 1946 tok Jobim til med eitk arkitektstudium, men gav det fort opp og satsa for fullt på musikken. Først spelte han i ulike nattklubbar. Her blei han ven med pianisten og diktaren Newton Mendonça. Elles var han aktiv i studioet til plateselskapet Continental der han òg arrangerte og samarbeidde med komponisten og dirigenten Radamés Gnattali.
Billy Blanco sin innspeling av songen Teresa da Praia i 1954 var Jobim sin første store suksess. To år seinare spurde venen Vinícius de Moraes om han ville sette musikk til manuset Orfeu da Conceição. Den franske regissøren Marcel Camus filmatisering fekk namnet Orfeu Negro, og den blei eit gjennombrot for Jobim og Moraes. Einskilde klassikarar i Brasil sin populærmusikk stammar frå denne tida, til dømes Se todos fossem iguais a você og A felicidade. Jobim var leiar av platemerket Odeon fram til 1958 og i den tida spelte Elizete Cardoso inn songar av Moraes og Jobim som i dag blir rekna som milepålar i utviklinga av musikken i Brasil, særskilt Canção do amor demais (1958) – det første albumet med bossa nova-musikk. Plata inneheldt Cardoso si tolking av Jobim-songen «Chega de Saudade», men den slo først ikkje så godt an. Det gjorde derimot den til da ukjente João Gilberto si tolking av same songen som kom ut på singel i juli 1958, og det blir rekna som starten på bossa-novaen sin storheitstid i Brasil. Året etter gav Gilberto ut debutalbumet sitt under tittelen Chega de saudade. Andre kjende Jobim-songar på denne plata er «Desafinado» og «Samba de uma nota só», begge skrivne i samarbeid med Newton Mendonça. Etter dette blei Jobim rekna som si tids viktigaste komponist i Brasil og ein av grunnleggarane av bossa novaen. Arrangementa hans opna nye vegar og høve for popolærmusikken i Brasil. Bossa-nova-entusiastane tok tradisjonelle brasilianske songformer som choro og samba, og blanda dei opp med andre element, framfor alt frå jazzen. Jobim var påverka av Pixinguinha, Chiquinha Gonzaga, Ernesto Nazareth, Sinhô, Ary Barroso, Dorival Caymmi, Claude Debussy og den klassiske jazzmusikken.
Jobim fekk sitt internasjonale gjennombrot tidleg i 1960-åra. Den viktigaste hendinga var tvillaust bossa-nova-festivalen i Carnegie Hall i New York (1962) dit Jobim og ei rekke andre brasilianske kunstnarar blei invitert. Bossa novaen blei populær i Nord-Amerika, og Jobim spelte inn album med Stan Getz og Frank Sinatra.
Galeão Antonio Carlos Jobim er det offisielle namnet på Aeroporto Internacional do Rio de Janeiro.
William Cecil Slingsby
William Cecil Slingsby var ein britisk fjellklatrar som spela ei viktig rolle for fjellklatringa i Noreg på 1800-talet, ofte kalla norsk tindesports far. Han er særleg kjend for å ha vore fyrstemann til topps på Store Skagastølstind.
Mellom 1872 og 1921 besøkte Slingsby Noreg 21 gongar, og gjennomførte fleire klatrebragdar. I den fyrste par tiåra stod han for ikring 50 fyrstebestigingar i norsk fjell. Sommaren 1876 kleiv han gjennom fem døgn til topps på fem «jomfruelege» tindar og horn i Jotunheimen, fleire av dei i fylgje med Emanuel Mohn og Knut Lykken. Slingsby-namnet er særleg knytt til Jotunheimen, med namn som Slingsbybreen og Slingsbytinen. Hans klatra også mykje i Sunnmørsalpane og i den nordnorske fjellheimen, samt i Alpane.
Slingsby gav i 1904 ut boka Norway, the northern playground, som i 1998 kom ut i norsk omsetjing, Norge, den nordlige arena, utvida med artiklar Slingsby fekk trykt i norske publikasjonar.
Heihe
Heihe er eit byprefektur nordvest i provinsen Heilongjiang i Kina. Byprefekturet har eit areal på 54 390 km² og 1 673 898 innbyggjarar i 2010.
Byen Heihe ligg ved grensa til Russland, på sørbreidda av elva Amur (på kinesisk: Heilongjiang) og tvers overfor den russiske grensebyen Blagovesjtsjensk. Heihe og Blagovesjtsjensk utgjer ei frihandelssone og er eit av dei viktigaste sentera for den sino-russiske handelen. I vest grensar Heihe mot den autonome regionen Indre Mongolia.
Byprefekturet Heihe omfattar eitt distrikt (区 qū), to byfylke (市 shì) og tre fylke (县 xiàn).
Samferdsle
Kinas riksveg 202 tek til i Heihe i provinsen Heilongjiang og passerer gjennom Harbin og Shenyang før han endar i Dalian ved Gulehavet.
Treasure Planet
Treasure Planet (norsk tittel: Sjørøverplaneten) er ein amerikansk animert filmkomedie frå 2002, produsert av Walt Disney Feature Animation og utgjeven av Walt Disney Pictures. Han er den 43. animerte langfilmen til Disney.
Earth Angel
«Earth Angel» (stundom kalla «Earth Angel (Will You Be Mine)») er ein song av den USA-amerikanske doo-wop-gruppa The Penguins. Han vart produsert av Dootsie Williams og gjeven ut som debutsingelen deira i oktober 1954 på Dootone Records. The Penguins hadde oppstått året før og spelt inn songen som ein demo i ein garasje i sørlege Los Angeles. Opphavet til songen var omstridd og kjem frå fleire kjelder, mellom anna songar av Jesse Belvin, Patti Page og The Hollywood Flames. Usemje om forfattarskapen førte til ein bitter rettsstrid med Williams i åra etter singelen kom ut.
Sjølv om songen vart overdubba med fleire instrument, vart den originale demoversjonen ein uventa hit, og gjorde det kjapt betre enn A-sida av singelen. Songen byrja å gjere det bra i Sør-California, og spreidde seg ut over heile landet i løpet av vinteren 1954-1955. «Earth Angel» vart den første utgjevinga frå eit sjølvstendig selskap som gjekk inn på den nasjonale poplista til Billboard, der han nådde topp 10. Han var ein stor hit på R&B-lista og låg på toppen av denne lista i fleire veker. Ein coverversjon av ei kvit vokalgruppe, The Crew-Cuts, klatra enno høgare på poplista, til ein tredjeplass. Fleire coverversjonar følgde, mellom andre av Gloria Mann, Tiny Tim, Johnny Tillotson og Elvis Presley.
Songen vart den einaste hitten til The Penguins, og selde etter kvart over 10 millionar eksemplar. Den originale innspelinga selde godt gjennom heile 1950-åra, og vert no rekna som ein av dei mest kjende doo-wop-songane. I 2005 var songen ein av 50 innspelingar som vart vald ut av Library of Congress for National Recording Registry, eit nasjonalt platearkiv, som gjeld innspelingar som er «kulturelt, historisk eller estetisk viktige».
Andre versjonar
«Earth Angel» har blitt mykje spelt av andre artistar, og mange av dei kom like etter songen vart ein suksess, mellom andre fleire kvite artistar som Gloria Mann, Pat O'Day og Les Baxter. Elvis Presley spelte inn ein uformell versjon av songen medan han var i militæret i Tyskland. «The Flying Saucer» (1956) vert ofte rekna som den første mashup-songen og sampla songen utan løyve. Andre versjonar er blitt spelt inn av Johnny Tillotson, The Cleftones, The Vogues, New Edition, The Temptations, Joan Baez, Bella Morte og Johnny Preston.
Ettermæle
Sjølv om The Penguins alrdi fekk ein annan suksess, har denne songen blitt mykje hylla. Rolling Stone plasserte songen på 152. plassen på lista si over dei 500 største songane gjennom tidene, og kalla han «ei særs viktig innspeling i den tidlege utviklinga av rock and roll. Den naturlege, uanstrengde vokalen til The Penguins, fire svarte skuleelevar frå L.A., definerte gatehjørneelegansen i doo-wop».
Tollbua i Moss
Tollbua i Moss ligg ved kanalen i byen med front mot Jeløya på andre sida. Bygninga er i raud tegl som er pussa og måla og sto ferdig i 1859. Arkitektar var Heinrich Ernst Schirmer og kompanjongen Wilhelm von Hanno, som var i Moss på denne tida i samband med arbeidet på Moss kyrkje.
Bygninga vart freda i 2013. Entra eig tollbua og i bygninga held Peppes Pizza til.
Forsvarets stasjon Andøya
Forsvarets stasjon Andøya på Andenes i Nordland fylke er knytt til Etterretningstenesta. Stasjonen samlar inn, analyserer og rapporterer maritim aktivitet i nord-områda. Stasjonen samarbeider tett med 333. skvadron sine maritime overvakningsfly, og vart etablert i 1974.
Stasjonen vart i byrjinga på 80-talet mykje omtala som eit SOSUS-anlegg av organisasjonen Folkereisning mot krig. I 2017 vart det òg fokus på stasjonen i samband med flyttinga av flybasen for 333. skvadron.
Wegener Canyon
Wegener Canyon er ein undersjøisk canyon kalla opp etter Alfred Wegener. Namnet vart foreslått av Hans Werner Schenke ved Alfred Wegener Institute for polar- og marinforsking i Bremerhaven og vart godkjent i juli 1989.
Novosad Island
Novosad Island er ei lita isdekt øy, ei av Lyall Islands, som ligg 6,5 km nord-nordaust for Cape Dayman, utanfor nordkysten av Victoria Land i Antarktis. Ho vart kartlagd av USGS frå landmålingar og flyfoto tekne av U.S. Navy, 1960–63, og vart namngjeven av US-ACAN etter løytnant Charles L. Novosad, Jr., militærlege ved Naval Air Facility i McMurdo Sound i 1957.
Wiesław Maniak
Wiesław Jan Maniak var ein polsk friidrettsutøvar frå Lviv som deltok på sprintdistansane. Han vart europemister på 100 meter i 1966.
Aktiv
Maniak deltok i dei olympiske sommarleikane 1964 i Tokyo. På 100-meteren vart han nummer fire og beste europear på tida 10,4. Han sprang òg den andre etappen for det polske laget i 4 x 100 meter stafett, eit lag som etter målfoto vann sølv på tida 39,3 sekundar. Andrzej Zieliński, Marian Foik og Marian Dudziak sprang dei hine etappane. I 1965-sesongen sette Maniak polsk rekord med eit løp på 10,1 sekundar, ein rekord som stod seg i 19 år.
Under europameisterskapen 1966 i Budapest stadfesta Maniak sitt ry som den beste sprintaren i Europa. Med 10,5 sekundar vann han gullmedaljen på same tid som dei andre medaljevinnarane, franskmennene Roger Bambuck og Claude Piquemal.
Maniak rauk rett ut or forsøka på 100-meter då Sommar-OL 1968 fann stad i Mexico-byen, og det polske stafettlaget gjorde eit heller svakt finaleløp og enda på åttande og siste plass med sine 39,22 sekundar. Også ved EM i friidrett 1971 i Helsinki rauk han ut or forsøka på 100 meter.
Maniak døydde i Kursjatov i Kursk oblast i Russland, i dåverande Sovjetunionen, der han var med å byggje eit kraftverk.
Charles Piazzi Smyth
Charles Piazzi Smyth var ein britisk astronom og son av William Henry Smyth.
Smyth utførte spektroskopiske undersøkingar og skreiv mykje om Kheopspyramiden. Han førte med seg eit teleskop opp på Teide på Tenerife og studerte himmellekamane derfrå i fleire månader for å undersøkje fordelane ved observasjon i store høgder. På grunn av dette har fjella Piton og Teide på Tenerife begge fått namn namn knytt til ringfjell på månen.
Kibal'cictoppen
Kibal'cictoppen er det høgaste fjellet, på 2500 moh., i Kvævenutane i Payerfjella i Dronning Maud Land. Det vart oppdaga og kartlagt frå flyfoto av Den tyske antarktisekspedisjonen, 1938-39. Det vart kartlagt frå flyfoto og landmålingar av den norske antarktisekspedisjonen, 1956–60 og vart kartlagtd på ny av Den sovjetiske antarktisekspedisjonen, 1960–61. Fjellet er kalla opp etter den russiske revolusjonære N.I. Kibaltsjitsj, 1854-81,
Frederikshavn kommune
Frederikshavn kommune er ein dansk kommune på Jylland i Region Nordjylland. Kommunen vart danna ved kommunereforma i 2007 ved ei samanslåing av Frederikshavn kommune, Skagen kommune og Sæby kommune.
Kommunen har 60,517 innbyggjarar (2013). Administrasjonsenteret ligg i Frederikshavn.
Nordisk våpenforum
Nordisk våpenforum, med undertittelen «Fagtidsskrift for konkurranseskyttere, militært interesserte og våpensamlere» var eit tidsskrift som kom ut frå 1985 og nokre år utover. Redaktør var Thorbjørn Hansen, utgivar De Haan AS.
Det kom ut minst seksten nummer av tidsskriftet. I nummer seksten skriv redaktøren at «Dette nr. 16 er siste utgave av Nordisk Våpenforum som vi kjenner det i dag. Fra neste nummer skifter vi bl.a. navn til Gunfact.»
Forsvarets stasjon Ringerike
Forsvarets stasjon Ringerike på Eggemoen på Ringerike tilhøyrer Etterretningstenesta. Stasjonen driv innsamling frå satellittar i verdensrommet. Han vart etablert i år 2000, men var ubemanna fram til 2005. I høve offisielle utsagn heiter det:
Stasjonen er ein stasjon med moderne teknologi.
Jörlanda
Jörlanda er ein svensk tettstad i Stenungsunds kommun i Västra Götalands län i landskapet Bohuslän. I 2005 hadde tettstaden 805 innbyggjarar.
This Is Tomorrow av Bryan Ferry
Bakgrunn
Tittelen «This Is Tomorrow» var inspirert av ei popkunst-utstilling i Whitechapel Art Gallery i London, med Richard Hamilton, som hadde vore lærar for Ferry på Newcastle University.
The Many Adventures of Winnie the Pooh
The Many Adventures of Winnie the Pooh (norsk tittel: Filmen om Ole Brumm) er ein amerikansk animert filmkomedie frå 1977, produsert av Walt Disney Productions og utgjeven av Buena Vista Distribution. Han er den 22. animerte langfilmen til Disney og er basert på A.A. Milnes bøker om Ole Brumm.
Edyta Górniak
Edyta Anna Górniak er ein polsk songar.
Norske Hollywoodfruer
Norske Hollywoodfruer var ein norsk versjon av dokumentarserien Svenska Hollywoodfruar, og gjekk på TV3 i 2010. I serien følgjer ein dei fire kvinnene Antoinette Kristensen, Beatrice Proch, Kristine Dorow og Siv Cotton, som har vokse opp i Noreg, men flytta til Hollywood i USA. Programmet blei òg vist på TV 3 i Sverige.
Kjelbotnnuten
Kjelbotnnuten er eit fjell, 3210 moh, som står mellom Isachsenfjella og Devoldnuten i Sør-Rondane. Det vart kartlagd av norske kartografar i 1957 frå flyfoto tekne under U.S. Navy Operasjon Highjump, 1946–47, og kalla opp etter Olav Kjelbotn, som i lag med Hjalmar Riiser-Larsen og Hallvard Devold deltok på eit mislukka forsøk på å utforske Prinsesse Ragnhild Kyst med hundesledar i 1933.
Jonstorp
Jonstorp er ein tettstad i Höganäs kommun i Skåne län i Sverige. I 2005 hadde tettstaden 1 771 innbyggjarar.
Svenska Turistföreningen driv ein vandrarheim i eit hus som tidlegare var heim for døve og blinde.
Jonstorp ligg ved breidda av Skälderviken. Den 6. juni kvart år arrangerer det lokale bygdelaget Jonstorpsdagen. Om sommaren blir det arrangert òg Kullamarknaden med tivoli. Mellom 1999 og 2008 blei det kvart år i juli arrangert ein stor musikk- og kulturfestival, Tipifesten her. Bak arrangementet stod Luna Musikförening, ein ideell samskipnad med sete i Jonstorp.
Skodespelaren Edvard Persson budde i Rekekroken utanfor Jonstorp frå 1950 fram til han døydde og ligg gravlagd på Jonstorps kyrkjegård.
The Emperor's New Groove
The Emperor's New Groove er ein amerikansk animert filmkomedie frå 2000, produsert av Walt Disney Feature Animation og utgjeven av Walt Disney Pictures. Han er den 40. animerte langfilmen til Disney.
Riving
Riving eller demolering inneber å rive ned noko som tidlegare er bygd opp. Ein kan riva bygningar eller andre konstruksjonar, til dømes om dei er blitt utrygge eller fordi ein vil bruka plassen dei står på, eller materialet dei er laga av, til noko anna. Forsvarsanlegg kan demolerast for å ikkje lenger kunna tena noko militær føremål.
Sjølve rivingsarbeidet kan ta mange former. Til mindre bygningar blir det brukt gravemaskinar eller liknande som slår bygningen ned med skuffen eller slår ei tung kule. I seinare tid har ein òg nytta store hydrauliske sakser på gravemaskiner som «tygg opp» betongen. Slik kan både armeringsjern og betongmasse gjenvinnast. Spesielle gravemaskiner med ekstra lang arm for riving ovanfrå kan òg vere aktuelt.
Ein annan rivingsteknikk er kontrollert sprenging. Her blir det etter ein nøye plan plassert sprengladningar inne i bygningen. Desse blir sett av med tidsforseinkingar slik at bygningen skal rasa saman kontrollert i si eiga byggegrop.
Jiamusi
Jiamusi er eit byprefektur nordaust i provinsen Heilongjiang i Kina, med grenser mot Russland både i nord og i aust. Byprefekturet har eit areal på 31 528 km² og 2 552 097 innbyggjarar i 2010.
Skeise-NM 1980 i firkamp
Noregsmeisterskapen på skeiser 1980 i firkamp for menn vart avvikla i Drammen helga 2. og 3. februar. Tom Erik Oxholm frå IF Fram vart norsk meister i firkamp for fyrste gong.
NM på skeiser 1980
Dato: 2./3. februar 1980
Jiamusi
Næring og samferdsle
Jiamusi har jarnbanesamband til provinshovudstaden Harbin, og til grannelanda Nord-Korea og Russland.
Skeise-NM 1980 i firkamp
NM på skeiser 1980
<br style="clear:both;" />
Jiamusi
Næring og samferdsle
Kinas riksveg 201 går gjennom prefekturet. Vegen tek til i Hegang og fører via mellom andre Mudanjiang og Dandong sør til Liaodong-halvøya til Lüshunkou/Dalian. Også Kinas riksveg 221 går gjennom området. Han tek til i Harbin og går til Tongjiang i Jiamusi, begge i Heilongjiang.
James River
James River, òg kalla Dakota River eller Jim River, er ei ca. 1 140 km lang bielv til Missourielva. Ho renn gjennom Sør- og Nord-Dakota.
Elva byrjar 16 km nordvest om Fessenden i Wells County i Nord-Dakota. Ho flyt gjennom det austlege Nord-Dakota og passerer Jamestown. Sidan renn ho ihop med Pipestem River og inn i Brown County i Sør-Dakota og passerer Aberdeen og Columbia, der ho flyt ihop med Elm River. Sidan passerer ho Huron og Mitchell, der Firesteel Creek vert kopla til. Sør for Mitchell flyt elva mot søraust og flyt inn i Missouri-elva, like aust for Yankton.
James River vart tidlegare kalla Rivière aux Jacques, eit namn ho fekk av tidlege franske utforskarar. James er ei engelsk form av Jacques (Jakob). Det opphavlege dakotanamnet er Itazipowakse Wakpa, 'ufarbar elv'. By the time Dakota Territory was incorporated, it was being called the James River. Thomas L. Rosser, a former Confederate general who helped to build the
Skeise-NM 1980 i firkamp
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
2000-filmen Dinosaur
Dinosaur er ein amerikansk animert filmkomedie frå 2000, produsert av Walt Disney Feature Animation og utgjeven av Walt Disney Pictures. Han er den 39. animerte langfilmen til Disney.
Ole Jonny Eikefjord
Ole Jonny Eikefjord er ein profilert norsk gourmetkokk, kokebokforfattar og restauranteigar. Saman med forretningsmannen Petter Stordalen eig han restaurantane Eik Annen Etage, Restaurant Eik, Restaurant Fjord og Bella Bambina. Eikefjord har også vore fast kokk på TV2 sitt populære program Sommertid, og han laga bryllaupsmiddagen under det norske kronprinsparet sitt bryllaup den 25. august 2001.
Eikefjord gav i 2008 ut den kritikarroste boka Gourmet for folket, som vart nominert til Årets Norske Kokebok same år. I 2011 følgde han opp med kokeboka Fisk og skalldyr - delikatesser fra mesterkokken. Han har også fått toppkarakterar for raudvinane sine, ein av dei oppkalla etter seg sjølv: Niepoort OJ Eikefjord Douro.
Eikefjord og investor Petter Stordalen vekte nasjonal oppsikt, då dei opna Restaurant Eik som Norge sin første røykfrie restaurant i 2003 – halvtanna år før eit offentleg røykeforbod vart innført. Eikefjord har fleire gonger teke offentleg avstand frå bruk av gåselever.
Då Justin Bieber besøkte Oslo i mai 2012, åt popstjerna ein trerettars lunsj etterfølgd av hamburger hjå Eikefjord på Restaurant Eik Annen Etage.
Kjellbergnuten
Kjellbergnuten er eit lite fjell ved toppen av Frostlendet, kring 4 nautiske mil (7 km) vest for Ryvingen i sørlege delen av Borgmassivet i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og kalla opp etter Sigvard Kjellberg, ein fotograf med den norske flystyrken under NBSAE.
Hjørring kommune
Hjørring kommune er ein dansk kommune i Vendsyssel i Region Nordjylland, på øya Vendsyssel-Thy, òg kalla Nørrejyske Ø, som er den parten av Jylland som ligg nord for Limfjorden. Kommunen vart danna ved kommunereforma i 2007 ved ei samanslåing av den tidlegare Hjørring kommune med Hirtshals kommune, Løkken-Vrå kommune og Sindal kommune.
Kommunen har 65,363 innbyggjarar (2013). Administrasjonsenteret ligg i Hjørring.
Blokkebær
Blokkebær (Vaccinium uliginosum), skinntryte, mikkelsbær eller tryte er ei plante i bærlyngslekta i lyngfamilien. Arten har ei sirkumpolar utbreiing, og finst i Noreg.
Ras Abrouq
Ras Abrouq, òg kalla Bir Zekreet, er eit område nord for Dukhan i Qatar. Ei strand med same namn ligg her og her finst forskjellige arkeologiske funnstader, som ruinane av ein festning. Sidan 2000-åra har området vore eit turistmål.
Ein har funne potteskar frå ubaidane, barbarane og selevkidane. Eit felt med meir enn 100 gravhaugar vart oppdaga i Ras Abrouq under ei britisk undersøking i 1970-åra.
Blokkebær
Planta veks på fuktige stader med sur jord. Ein finn henne på tundra, heier og i barskog. Ho vert kring 40 cm høg og har runde brune kvister og blågrøne utagga blad som fell av om hausten. Blokkebær blomstrar kring mai-juli.
Planta har kvit krone og lysblått til blåsvart bær som er litt kantet. Bæret har ein diameter på 6–8 mm. Dei kan etast av menneske, og er blitt brukt ferske, tørka, sylta, som gelé, til saft eller gjæra til alkoholdrikkar. Også unge blad kan etast eller brukast til å laga te av.
Utbreiing
Blokkebær veks i kjølege tempererte område på den nordlege halvkula, i lågtliggande område i Arktis og i høgtliggande område sør til Pyrenane, Alpane og Kaukasus i Europa, fjell i Mongolia, nordlege Kina, den koreanske halvøya og sentrale Japan i Asia og Sierra Nevada i California og Rocky Mountains i Utah i Nord-Amerika.
Planta er vanleg gjennom heile Noreg. Ho er funnen opp til 1730 m i Jotunheimen.
Tokyo Joe av Bryan Ferry
Tokyo Joe er ein song av Bryan Ferry, solovokalist i Roxy Music. Songen kom ut som den andre singelen frå det fjerde soloalbumet hans, In Your Mind i mai 1977. Det var den ellevte singelen til Ferry. B-sida til singelen, «She's Leaving Home» var ikkje med på albumet. Denne vart opphavleg spelt inn for eit hyllestalbum for The Beatles, kalla «All This and World War II».
Bakgrunn
«Tokyo Joe» handlar om Ferry sin fascinasjon for kino og 'femme-fatale', inspirert av songen Shanghai Lil sungen av James Cagney i Hollywood-musikalen Shanghai Express frå 1932.
Landskapsarkitektur
Landskapsarkitektur er planlegging og formgjeving av landskap til ulike føremål. Ein bruker landskapsarkitektur til å utforma offentlege område som veganlegg, parkar og friluftsområde, og privateigedom som hagar og uterom mellom bygningar. Hovudmål ved landskapsarkitekturen kan vera å gje eit godt livsmiljø og å endra eller oppretthalda dei estetiske eigenskapane til landskapet.
Kompetansen til ein landskapsakitket er samansett av formkunnskap og estetikk, plantekunnskap, material- og konstruksjonskunnskap, økologi og samfunnskunnskapar. Landskapsarkitektar som arbeider med prosjektering gjer det ofte i private kontor og teiknar for hand eller med dataprogram. Landskapsarbeid blir som regel sett ut på anbod for å utførast av entreprenør eller anleggsgartnar. Mange landskapsarkitektar arbeider òg i offentlege etatar med til dømes byggesaker og parkforvalting eller på eit meir overordna nivå med kulturlandskap og kulturminne, tettstadutvikling og skjøtsel av friområde og bynære naturområde.
Utdanning i Noreg
I Noreg finst landskapsarkitektutdanning på Noregs Noregs miljø- og biovitskaplege universitet (NMBU) på Ås ved Institutt for landskapsplanlegging. Det er den eldste landskapsarkitektutdanninga i Europas. Utdanninga er femårig og ein kan velje mellom 3 spesialiseringar: landskapsforming, landskapsplanlegging og landskapsforvalting.
I 2006 vart i tillegg dei første landskapsarkitektane ferdige frå Bergen Arkitektskole som gjev ei spesialisering under arkitektstudiet. I 2005 oppretta Arkitekthøgskolen i Oslo eit 2,5-årig mastergradsstudium i landskapsarkitektur som føreset minst 3 år med forkunnskapar innan faget eller nærskylde fag, som arkitektur eller byplanlegging.
MF «Sveio» (1967)
MF «Sveio» er ei bilferje levert frå Ankerløkken Verft i Florø i juni 1967 til Hardanger Sunnhordlandske Dampskipsselskap (HSD).
Ho gjekk inn i ruta Leirvik-Ranavik-Sunde, der ho gjekk det meste av karrieren. 12. desember 1995 vart ferja selt til Suomen Saaristolaivat i Finland og skifta namn til MF «Aspö». Ho gjekk her i ruta Pärnäs–Aspö-Nötö-Jurmo-Utö. Ferja er per juli 2014 framleis i fart.
MF «Sveio» vart bygd som systerskip til MF «Skånevik» og MF «Odda».
Jíři Skobla
Jíři Skobla var ein kulestøytar frå Praha i Tsjekkoslovakia. Han vart europameister i øvinga i 1954. Skobla sin personlege rekord var på 18,52 meter.
Aktiv
Skobla fekk sin internasjonale meisterskapsdebut under dei olympiske leikane i Helsingfors i 1952, der han vart nummer ni med 15,92 meter. Den 11. oktober same året støytte han i Praha 17,12 meter og vart den fyrste europearen over 17-metersstreken. Fram til 1957 forbetra han europarekorden i kulestøyt ytterlegare fem gongar. Siste gongen, 24. august 1957, landa kula hans på 18,01 m under eit stemne i Praha, og han vart dermed også den fyrste europeiske 18-metersstøytar.
Til europameisterskapen 1954 i Bern var Skobla favoritt. Med 17,20 meter vann han kuletevlinga framom Oto Grigalka og Heino Heinaste, som begge representerte Sovjetunionen. Også under sommarleikane 1956 i Melbourne var Skobla beste europear. Han vann bronsemedaljen med 17,65 m, bakom USA-amerikanarane Parry O’Brien, 18,57 m, og Bill Nieder, 18,18 m.
Fire utøvarar støytte kula over 17 meter i europameisterskapen i Stockholm i 1958. Briten Arthur Rowe med 17,78 m vart ein noko overraskande vinnar, medan Viktor Lipsnis frå Sovjetunionen tok sølv med 17,47 m. Skobla fekk bronsemedaljen med sine 17,12 m. Etter sju år som europarekordhaldar mista Skobla europarekorden i 1959 til italienske Silvano Meconi.
Possession Islands
Possession Islands er ei gruppe små øyar og skjer som strekkjer seg over eit område på kring 11 km. Dei ligg vest i Rosshavet, 8 km søraust for Cape McCormick i Victoria Land. Possession Islands vart namngjevne av kaptein James Clark Ross i Royal Navy, til minne om at det britiske flagget vart planta her 12. januar 1841.
Gujrat
Gujrat (uttalt gudʒrˈat) er ein by i Panjab i Pakistan. Han har kring 250 100 innbyggjarar (1998). Gujrat ligg 11 mil nordvest for Lahore.
Byen vaks opp rundt ein festning bygd 1580 av mogulkeisaren Akbar. Han har namn etter gujar-kasten. Gujrat låg tidlegare ved breidda av Chenab, men elva har sidan endra løp og renn no forbi byen eit par kilometer unna. Den gamle hovudvegen frå Peshawar til Karachi – Grand Trunk Road - går gjennom byen.
I 1849 sigra britane og sikhane her. Dette opna for den britiske annekteringa av Panjab.
Gujrat er eit handelssenter. Det blir også framstilt møblar, lêr- og tekstilprodukt her. Av handverksproduksjon er særleg gull- og sølvarbeid viktig.
Mange norsk-pakistanarar har røter i distriktet rundt Gujrat.
Proporsjon i matematikk
I matematikk er proporsjonalitet eller proporsjon når to storleikar varierer slik at tilhøvet mellom storleikane er konstant.
Definisjon
Når y og x er proporsjonale storleikar, kan vi skrive
Ein kan vidare finne k slik
k=y/x\,
Eigenskapar
Sidan
Dette tyder at om y er proporsjonal med x med proporsjonalitetsfaktor k, så er x proporsjonal med y med proporsjonalitetsfaktor 1/k.
Om y er proporsjonal med x, vil grafen med y som funksjon av x vere ein rett linje, og den vil gå gjennom origo. Stigingstalet vil vere lik proporsjonalitetsfaktoren.
Suneserien
Suneserien er ein bokserie av dei svenske forfattarane Anders Jacobsson og Sören Olsson.
Proporsjon i matematikk
Omvendt proporsjonalitet
y=k/x\,
Der k er forskjellig frå null. Det vil sei at om den eine variabelen doblast, vil den andre halverast, slik at produktet av dei alltid er konstant.
Til dømes er tida det tar å køyre ein distanse omvendt proporsjonal med farten man reiser med.
Uttrykt grafisk vil ein graf med to variable som varierer inverst, bli ei hyperbel-linje. Produktet av x- og y-verdiane vil alltid vere lik proporsjonalitetsfaktoren k. Av dette følgjer at sidan k ikkje kan vere null, vil grafen heller ikkje krysse nokon av aksane.
Symbol
Ein nyttar ofte symbolet '∝' for å syna at ein storleik er proporsjonal med ein annan. Til dømes, om A er proporsjonal med B skriv ein A ∝ B. Likeeins, om A er omvendt proporsjonal med B skriv ein A ∝^{-1} B.
Klakknabben
Klakknabben er eit lågt isolert fjell 2 nautiske mil (3,7 km) nordaust for Gavlpiggen, like nord for Kirwanveggen i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og fleire flyfoto i 1958–59.
Christen Sørensen Longomontanus
Christen Sørensen Longomontanus var ein dansk astronom.
Han var den mest dugande eleven og medarbeidaren til Tycho Brahe frå 1589 til 1597, først på Ven, seinare i Praha. Longomontanus vart professor i København i 1605, der han grunnla observatoriet i Rundetårn. Han skreiv fleire bøker om astronomi og matematikk, mellom anna Astronomia Danica (1622), der han gjev ei framstilling av verdssystemet til Tycho Brahe.
Mount Rushmore
Mount Rushmore National Memorial, i daglegtale Mount Rushmore, er eit nasjonalt minnesmerke som ligg i Keystone, Sør-Dakota, USA. Minnesmerket omfattar ein park på 5 km².
Mellom 1927 og 31. oktober 1941 laga den dansk-amerikanske skulptøren Gutzon Borglum og 400 andre arbeidarar den 18 meter høge bysta av presidentane George Washington, Thomas Jefferson, Theodore Roosevelt og Abraham Lincoln for å markera landet sitt 150-årsjubileum. Vitjande til parken kjem fyrst og fremst dit for å sjå granittskulpturane, men det er òg mogleg å vitja studioet som vart brukt under arbeida, og som vart bygd i 1939. Her er utstilling av gipsmodellar og instrument tilknytte arbeida. Nyleg vart nye fasilitetar for vitjande ferdigstilt etter ein ti år lang byggeprosess. Desse inneheld eit nytt besøkssenter og eit museum, og dessutan ein tursti (The Presidential Trail) som gjev ein betre utsikt til fjellskulpturen.
Luftpost
Luftpost (engelsk Air Mail, fransk Par avion) er post som blir send med fly, og som postverka krev luftposttillegg for i tillegg til vanleg porto. Luftpostsendinger må vera tydeleg merka Luftpost, Par avion, Air Mail, By Air el.l.
Den første offisielle luftposttransporten over landegrenser fann stad 12. oktober 1870, då ein varmluftsballong frakta 127 kg post frå Paris til Beclers i Belgia. I USA blei det opna ei luftpostrute med fly mellom New York og Washington i 1918.
I Noreg sender ein i dag all brevpost, der det lønnar seg tidsmessig, med fly.
The Adventures of Ichabod and Mr. Toad
The Adventures of Ichabod and Mr. Toad er ein amerikansk animert fantasy-filmmusikal frå 1949, produsert av Walt Disney og utgjeven av RKO Radio Pictures. Han var den ellevte animerte langfilmen til Disney, og er sett saman av to kortfilmar: The Wind in the Willows og The Legend of Sleepy Hollow.
Paul Horn
Paul Horn var ein USA-amerikansk fløytist, saksofonist, komponist og produsent. Han vart ein pioner innan verdsmusikk og new age-musikk då han i 1969 gav ut albumet Inside.
Drake i geometrien
Ein drake er innan geometri ein type firkant med to par tilståande like lange kantar som er symmetriske. Dette gjer at han liknar leiketøyet drake. Draka skil seg frå eit parallellogram, der dei parallelle kantane er like lange.
Paul Horn
I 1960 spelte Horn for Fantasy Records med Latin Jazz-vibrafonisten Cal Tjader for albumet Latino! Horn byrja å utøve transcendental meditasjon og var med på reisa til India i lag med The Beatles i 1968. Etter denne opplevinga byrja Horn å gå frå jazz til verdsmusikk og new age-musikk.
Som sidemann
Med Mongo Santamaria Med Cal Tjader Med Lorez Alexandria Med Nat King Cole Med Buddy Collette Med Duke Ellington Med Chico Hamilton Med Fred Katz With Shelly Manne Med Ken Nordine Med Shorty Rogers Med Pete Rugolo Med Lalo Schifrin Med George Shearing Med The Beach Boys
LO Stat
LO Stat er eit av dei to kartella i LO. Det blei oppretta 13. september 1939 med namnet Statstjenestemannskartellet, og endra namn til det noverande frå 1. januar 1996. Dei første medlemsforbunda var Norsk Postforbund, Norsk Lokomotivmannsforbund, Norsk Kommuneforbund, Norsk Telegraf og Telefonforbund og Norsk Jernbaneforbund.
Kartellet er ei «hovudsamanslutting av LO-forbund som organiserer arbeidstakarar i Staten og NAVO-verksemder». Leiar er Tone Rønoldtangen.
LO Stat har i dag 17 medlemsforbund. NTL er det største forbundet i LO Stat. [NTL] blir leia av Turid Lilleheie. Medlemsforbunda i LO Stat pr. 21. oktober 2008 er: EL & IT Forbundet, Fagforbundet, Forbundet for Ledelse og Teknikk (FLT), Fellesorganisasjonen ([FO]), Handel og Kontor, Industri Energi, Musikernes fellesorganisasjon (MFO), Norsk Arbeidsmandsforbund (NAF), Norsk Fengsels- og Friomsorgsforbund (NFF), Norsk Jernbaneforbund (NJF), Norsk Lokomotivmannsforbund (Lokmann), Norges Offisersforbund (NOF), Norsk Transportarbeiderforbund (NTF), Norsk Tjenestemannslag (NTL), Norsk Post- og Kommunikasjonsforbund (Postkom), Skolenes Landsforbund (SL)
Jämijärvi
Jämijärvi er ein kommune i landskapet Satakunta i Finland. Kommunen har cirka 2 100 innbyggjarar og eit areal på 224,27 km² der 9,96 km² er vatn. Jämijärvi er ein finskspråkleg kommune som grensar til kommunane Ikalis, Kankaanpää og Parkano.
Kemama
«Kemama» (slang for 'OK, mamma') er ein indiepopsong frå 2020 som vert framført av den tsjekkiske artisten Benny Cristo. Songen skulle ha vore det tsjekkiske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.
Om songen
«Kemama» er skriven av Cristo sjølv, saman med Osama Verse-Atile, Charles Sarpong og Rudy Ray. Han var eitt av bidraga i den tsjekkiske songtevlinga Eurovision Song CZ, i regi av Česká televize. Tevlinga opna 20. januar 2020, og 3. februar vart «Kemama» kåra til vinnar av Eurovision Song CZ gjennom røystene frå ein fagjury og ein folkejury. Han vart nummer to hjå juryane, men vann publikumsrøystene og vart dimed det tsjekkiske bidraget til Eurovision Song Contest 2020. Songen skulle ha delteke i den andre semifinalen torsdag 14. mai 2020.
Benny Cristo kunngjorde at songen skulle justerast noko og spelast inn på ny i studio i Kenya føre Eurovision Song Contest.
På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.
Vastveitloftet
59.32891°N, 18.10672°W Vastveitloftet er ein norsk kulturhistorisk bygning på friluftmuseet Skansen i Stockholm. Dette stabburet, som er Skansen sin eldste bygning, er òg det einaste huset til museet som opphavleg ikkje kjem frå Sverige. Fram til år 1900 stod Vastveitloftet på tunet til garden Vasstveit i Flatdal i Telemark. Vastveitloftet, som er delt i to etasjar, er bygd av lafta tømmer. Dei eldste delane er frå 1300-talet. Da Skansen sin grunnleggjar, Artur Hazelius, hausten 1874 oppheldt seg i Noreg, vitja han mellom anna Vasstveit. Huset vart kjøpt inn til Skansen i 1901 etter diskusjon mellom Hazelius og konservator ved Norsk Folkemuseum, Hans Aall. Stabburet vart frakta fyrst med hest gjennom Telemark, så med båt til Kristiania og vidare til Stockholm med tog.
Alf Hansen
Alf John Hansen er ein norsk tidlegare roar og olympisk meister frå Tøyen i Oslo. Han rodde ofte saman med storebroren Frank Hansen.
Karriere
Då Noreg i 1980 boikotta Sommar-OL 1980 i Moskva, la Frank Hansen opp som profesjonell roar. Alf Hansen heldt fram, og Rolf Thorsen vart heretter den nye makkeren hans. Hansen og Thorsen tok VM-gull i 1982, og sylv året etter. Alf Hansen var norsk flaggberar under sommar-OL 1984 i Los Angeles, men fekk ingen medaljar under desse leikane. Han deltok også i sommar-OL 1988 i Seoul der han tok olympisk sylv i dobbeltfirar saman med Rolf Thorsen, Vetle Vinje og Lars Bjønness. Hansen var no førti år gamal, og dette vart hans siste olympiske medalje. Under VM i 1990 i Tasmania vart Alf Hansen den fyrste til å vinna roarmedaljen Thomas Keller Medal. Alf Hansen avslutta roarkarrieren i VM i 1991 med ein femteplass i dobbeltfirar, 43 år gamal. Til saman har Alf Hansen 9 VM-medaljar og 58 NM-gull.
Alf Hansen var også ein dyktig skiløpar, og har delteke i 5-mila i Holmenkollen, Birkebeinerrennet og Birkebeinerrittet.
Golden Bay
Golden Bay er ei grunn, parabolforma havbukt i den nordvestlege enden av Sørøya på New Zealand. Bukta er ein arm av Tasmanhavet, og ligg sørvest av Cooksundet og vest for Tasman Bay. Ho er avgrensa frå havet av Farewell Spit. Elvene Aorere og Takaka munnar ut i bukta frå sør.
Bukta er kjend som eit populært turistmål, på grunn av det gode vêret og ei avslappa og vennleg livsform.
Geografi
Dei vestlege og nordlege delane av bukta er for ein stor del ubygde. Langs den sørlege kysten ligg byane Takaka og Collingwood, og også nasjonalparken Abel Tasman National Park. Separation Point, den naturlege grensa mellom Golden Bay og Tasman Bay ligg inne i parken. Strendene i bukta er populære opphaldsstadar for pensjonistar og oppføring av fritidsbustadar.
Bukta ligg i regionen Tasman.
Flaum
I desember 2011 vart bukta (til like med store delar av Nelson- og Tasman-regionane) råka av sterk nedbør og flaum, som skada mange bustadar i områda kring Pohara/Ligar Bay/Tata Beach/Wainui. Vegen til Totaranui, eit populært, isolert turistmål, fekk store skadar, og kunne ikkje opnast før sist i juni 2012. Overfløymingane førte til tap for butikkar og forretningsdrivande i toppen av turistsesongen. I løpet av juni 2012, var alle tilkomstar til Golden Bay opne att, og fungerte som normalt.
Historie
Den nederlandske oppdagaren Abel Tasman ankra opp i bukta i 1642, og, etter eit blodig samanstøyt med lokale māoriar då mannskap frå skipa hans freista å gå i land, kalla han henne Moordenaar's Bay (Mordarbukta). I 1770, under den første Stillehavsreisa si, let den engelske oppdagaren James Cook bukta gå inn som ein del av Blind Bay, men på den andre reisa si til bukta i 1773, innsåg han at dette i røynda var «Mordarbukta». Den franske oppdagaren Jules Dumont d'Urville ser ut til å ha endra namnet til Massacre Bay. I 1840-åra, etter at det vart funne kol i regionen, vart bukta kjend som Coal Bay (Kolbukta). Seinare, i 1850-åra, då det vart funne gull i Collingwood, fekk bukta det namnet ho ber i dag, Golden Bay.
Jammerbugt kommune
Jammerbugt kommune er ein dansk kommune på Jylland i Region Nordjylland. Kommunen, som har fått nam etter kyststrekninga Jammerbugt, vart danna ved kommunereforma i 2007 ved ei samanslåing av Brovst kommune, Fjerritslev kommune, Pandrup kommune og Aabybro kommune.
Kommunen har 38,343 (2013) innbyggjarar og administrasjonsenteret ligg i Brovst.
Omaga
«Omaga» (slang for 'Oh my God' ) er ein indiepopsong frå 2021 som vert framført av den tsjekkiske artisten Benny Cristo. Songen vart utgjeven 17. februar 2021 og var det tsjekkiske bidraget i Eurovision Song Contest 2021 i Rotterdam i Nederland.
Om songen
«Omaga» er skriven av Cristo sjølv, saman med låtskrivaren og musikkprodusenten Filip Vlček. Songen er i ein litt annan stil og sjanger enn Cristo vanlegvis syng, noko Vlček kommenterer: «eg synest utfordringa har lukkast. Stilen passar han godt». Songen har engelsk tekst, med eit par linjer på tsjekkisk.
«Omaga» var det tsjekkiske bidraget til Eurovision Song Contest 2021, der han var den tredje låten ut på scena i den andre semifinalen i Rotterdam Ahoy torsdag 20. mai 2021. Låten vart nummer 15 av 17 i semifinalen, og kvalifiserte ikkje seg til finalen.
Dyan Birch
Birch arbeidde som tenåring i platebutikken til Brian Epstein i Liverpool. I 1969 skipa ho og venene hennar bandet Arrival og flytta til London. Gruppa hadde to britiske hittar i 1970, «Friends» og «I Will Survive», begge med Birch, og spelte på Isle of Wight Festival det året. Gruppa vart seinare utvida og endra stil, og vart til Kokomo, som fekk suksess i London midt på 1970-talet. FLeire medlemmar av bandet vart respeterte studiomusikarar, og Birch vart korsongar på fleire plater av Bryan Ferry, Gloria Gaynor, Frankie Miller, Marianne Faithfull, Manfred Mann's Earth Band og Alvin Lee.
Kewang
Kewang (kinesisk skrift 渴望) var ein kinesisk TV-serie som blei send for fyrste gong i 1990. Han var særs populær, med nokre av dei høgaste sjåartala av nokon kinesisk fjernsynsserie.
Handling går føre seg under Wenge (Kulturrevolusjonen), og følgjer to par. «Kewang» tyder ‘strebing’ eller ‘lengting’, og serien syner figurar som søker etter tradisjonelle verdiar, kjærleik, vennskap og eit godt liv.
Du vere lova, Jesus Krist
Luther sitt verk
«Gelobet seystu Jesu Christ» kom først ut i Enchiridion, ei av dei første protestantiske songbøkene, i Erfurt i 1524. Teksten i førsteverset byggjer på ei lågtysk omsetjing av den latinske sekvensen «Grates nunc omnes» brukt til midnattsmessa på julaftan. Denne teksten er spora tilbake til rundt 1380. Dei seks følgjande versa er skrivne av Luther sjølv. Kvart vers ender med utropet «Kyrieleis».
Melodien kom ut same året som teksten, i Geystliche gesangk Buchleyn av Johann Walter, som sannsynlegvis samarbeida med Luther. Melodien minner om den som blir brukt til «Grates nunc omnes»-sekvensen, og kan koma derfrå eller frå den lågtyske songen Luther bygde på.
Omsetjingar
Salmen blei omsett til landsmål av Elias Blix i 1875, og står som nummer 197 i Norsk Salmebok. Han er også omsett til riksmål som «Du være lovet, Jesus Krist» av M.B. Landstad i 1855, og til dansk som «Lovet være du, Jesus Krist» av  N.F.S. Grundtvig i 1837.
Ei engelsk omsetjing frå 1858 har tittelen «All praise to thee, eternal Lord».
Oswald Veblen
Oswald Veblen var ein amerikansk matematikar, geometikar og topolog. Arbeida hans vart utnytta i atomfysikken og relativitetsteorien. Han beviste Jordans kurveteori i 1905.
Du vere lova, Jesus Krist
Musikalske bearbeidingar
Salmen har vore utgangspunkt for fleire koralar, kantater og liknande, mellom andre Balthasar Resinarius, so skreiv ein koralmotett i 1544, Johann Walter, som arrangerte salmen i 1551, Johannes Eccard, som laga ein femstemmig motett i 1597, Johann Hermann Schein, som skreiv ein trestemmig kantate i 1618 og Samuel Scheidt, som skreiv eit stykke i 1650. Michael Praetorius skreiv også fleire stykke til salmen.
Oswald Veblen
Forfedrane hans kom opphavleg frå Noreg. Han hadde ein doktorgrad ved universitetet i Chicago i 1903. Han arbeidde mest med geometri. Han vart òg æresdoktor ved Universitetet i Oslo.
Han skreiv òg nokre bøker. Mellom anna skreiv han Projective geometry som kom ut i 1910. Han har òg skrive Foundations of defferential geometry som kom ut i 1932.
Du vere lova, Jesus Krist
Musikalske bearbeidingar
Johann Sebastian Bach brukte heile salmen som utgangspunkt for sin kantate Gelobet seist du, Jesu Christ skriven til juledag 1724. Fleire enkeltvers blei også brukt til ulik julemusikk, som Sehet, welch eine Liebe hat uns der Vater erzeiget, skriven til tredje juledag 1723, og Juleoratoriet (1734/1735). Elles skreiv også Gottfried August Homilius, Friedrich Zelle (1845–1927) of Kurt Hessenberg kantatar etter salmen. Barokkomponistar som Dieterich Buxtehude, Johann Pachelbel, Georg Böhm, Johann Christoph Altnikol, Johann Philipp Kirnberger, Homilius og Bach skreiv også orgelstykke etter «Gelobet seist du Jesu Christ».